
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ειδικό Πρόγραμμα Ολοκληρωμένης Παρέμβασης για 
άνεργους 18-64 ετών, απολυμένους από την επι¬ 
χείρηση «Χ.Γ. ΚΡΗΤΙΚΟΣ Α.Ε. ΑΝΩΝΥΜΗ ΕΜΠΟ- 


ΡΟΒΙΟΜΗΧΑΝΙΚΗ ΕΤΑΙΡΙΑ» . 1 

Χαρακτηρισμός ως ιστορικού διατηρητέου μνημείου 
του Υδραγωγείου «Μεγάλη Βρύση», στο χωριό 

Κράσι Δήμου Μαλίων Ν. Ηρακλείου . 2 

Χαρακτηρισμός ως ιστορικού διατηρητέου μνημείου 


του χώρου του εστιατορίου ΙΝΤΕΑΛ Αφών Βλασ- 
σσόπουλου, που στεγάζεται στο ισόγειο του κτιρί¬ 
ου επίτης οδού Πανεπιστημίου 46 στην Αθήνα, ιδιο- 
κτ. Ταμείου Συντάξεως του Προσωπικού Εθνικής 


Τράπεζας της Ελλάδος. 3 

Χαρακτηρισμός του I. Ν. Προφήτη Ηλία οικ. Χώρας, 
δημ. διαμ. Εξωχωρίου Δήμου Λεύκτρου επ. Καλα¬ 
μάτας, Ν. Μεσσηνίας, ως μνημείου που χρήζει ειδι¬ 
κής κρατικής προστασίας. 4 

Χαρακτηρισμός Ι.Ν. Αγ. Θεοδώρων δημ. Διαμ. Νομι- 
τσή, Δήμου Λεύκτρου επ. Καλαμάτας, Ν. Μεσση¬ 
νίας ως ιστορικού διατηρητέου μνημείου. 5 

Χαρακτηρισμός Ι.Ν. Αγίου Κωνσταντίνου, Δημ. Διαμ. 
Λεύκης, Δ. Γαργαλιάνων, επ. Τριφυλλίας, Ν. Μεσ¬ 
σηνίας, ως μνημείου που χρήζει ειδικής κρατικής 
προστασίας. 6 


Επικύρωση της 1/2001 απόφασης του Διοικητικού 
Συμβουλίου του Ν.Π.Δ.Δ «ΑΘΛΗΤΙΚΟΣ ΟΡΓΑ¬ 
ΝΙΣΜΟΣ ΔΗΜΟΥ ΑΠΟΛΛΩΝΟΣ» Νομού Αρκαδίας 
που αφορά την κατάρτιση και ψήφιση του Οργανι¬ 


σμού Εσωτερικής Υπηρεσίας του. 7 

Χορήγηση άδειας ασκήσεως επαγγέλματος Κοινών. 
Λειτουργού στην Ζωή Μακρή του Παν/τη, κάτοικο 
Πατρών. 8 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση Σφάλματος στην οικ. 1759/ΤΠ//33.1/15.2.2001 
απόφαση Υφυπουργού ΠΕ.ΧΩ.ΔΕ. 9 


ΑΠΟΦΑΣΕΙ Σ 

Αριθ. 30730 (1) 

Ειδικό Πρόγραμμα Ολοκληρωμένης Παρέμβασης για 
άνεργους 18-64 ετών, απολυμένους από την επιχείρη¬ 
ση «Χ.Γ. ΚΡΗΤΙΚΟΣ Α.Ε. ΑΝΩΝΥΜΗ ΕΜΠΟΡΟΒΙΟΜΗ- 
ΧΑΝΙΚΗ ΕΤΑΙΡΙΑ» 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Ν. 1558/85 «Κυβέρνηση και Κυβερ¬ 
νητικά Όργανα» (ΦΕΚ 137/Α/85). 

2. Τις διατάξειςτου Ν.Δ. 212/69«Περί Οργανώσεως και 
Διοικήσεως του Οργανισμού Απασχόλησης Εργατικού 
Δυναμικού» (ΦΕΚ 112/Α/69). 

3. Τις διατάξειςτου άρθρου 29του Ν. 1262/82 «Γιατην 
παροχή κινήτρων ενίσχυσης της οικονομικής και περιφε¬ 
ρειακής ανάπτυξης της χώρας καιτροποποίηση συναφών 
διατάξεων», όπως τροποποιήθηκε μετά άρθρα 6 και 7 του 
Ν. 1836/89 (ΦΕΚ 79/Α/89) και την παρ. 6 του άρθρου 20 
του Ν. 2639/98 (ΦΕΚ 205/Α/98). 

4. Τις διατάξεις των άρθρων 6 και 26 του Ν. 2434/96 
(ΦΕΚ 188/Α/96). 

5. Την απόφαση του Υπουργού Εργασίας και Κοινωνικών 
Ασφαλίσεων με αριθμ. 30236/2000 (ΦΕΚ 394/Β/2000). 

6. Την υπ’ αριθμ. 1134/9.5.2001 απόφαση του Δ.Σ. του 
ΟΑΕΔ (αριθ. Συνεδρίασης 20/9.5.2001) που μας κοινοποι¬ 
ήθηκε με το υπ’ αριθμ. Β 113670/14.5.2001 έγγραφό του, 
αποφασίζουμε: 

Καταρτίζουμε πρόγραμμα ολοκληρωμένης παρέμβα¬ 
σης που περιλαμβάνει δράσεις δομών στήριξης, κατάρτι¬ 
σης, απασχόλησης και αυταπασχόλησης ανέργων προ¬ 
ερχόμενων από την επιχείρηση «X. Γ. ΚΡΗΤΙΚΟΣ Α.Ε. 
ΑΝΩΝΥΜΟΣ ΕΜΠΟΡΟΒΙΟΜΗΧΑΝΙΚΗ ΕΤΑΙΡΙΑ». 

Τ ο πρόγραμμα περιλαμβάνει τις παρακάτω μορφές πα¬ 
ρέμβασης: 

Α. Δημιουργία δομής στήριξης για διερεύνηση και κα- 

ταγραφή των χαρακτηριστικών των ανέργων με στόχο 
την ένταξή τους στο κατάλληλο πρόγραμμα και προώθη¬ 
ση του σχεδιαζόμενου προγράμματος προς αναζήτηση 
ενδιαφερομένων επιχειρήσεων για συνεργασία. 

Β. Κατάρτιση 

Γ. Επιχορήγηση εργοδοτών για δημιουργία θέσεων ερ¬ 
γασίας και 

Δ. Επιχορήγηση για την αυταπασχόληση. 

ΚΕΦΑΛΑΙΟ Α' 

1. Δομή Στήριξης 

Με απόφαση του Δ.Σ. του ΟΑΕΔ συστήνεται δομή στή¬ 
ριξης η οποία θα αποτελείται από: 

α) Τον Προϊστάμενο της Υπηρεσίας του ΟΑΕΔ του Νο¬ 
μού, ως πρόεδρο. 

β) Έναν (1) εκπρόσωπο του Εργατοϋπαλληλικού Κέ¬ 
ντρου Ν. Αχαίας. 

γ) Έναν εκπρόσωπο του «Σωματείου εργαζομένων στα 
Κλωστήρια Κρητικού «Η ΕΝΟΤΗΤΑ». 

δ) Τρεις (3) εκπροσώπους των εργοδοτών (1 από ΣΕΒ, 
1 από ΕΣΕΕ και 1 από ΓΣΒΕΕ). 

2. Έργο της δομής στήριξης είναι: 

• Η μελέτη του υφιστάμενου κοινωνικό - οικονομικού 
πλαισίου 

• Η καταγραφή ανέργων 

• Η έρευνα επιχειρήσεων 

■ Η υποστήριξη - συμβουλευτική καθοδήγηση ανέργων 
για κατάρτιση - απασχόληση - αυτοαπασχόληση 

• Παρακολούθηση αξιολόγησης 

• Ενδιάμεσες και τελικές εκθέσεις. 

3. Η δομή στήριξης θα πρέπει να συγκροτηθεί εντός 10 
ημερών από την κοινοποίηση στους ενδιαφερομένους 
της παρούσας απόφασης. Σε περίπτωση που ένας φορέ¬ 
ας δεν υποδείξει εκπρόσωπο εντός του ίδιου ως άνω χρο¬ 
νικού διαστήματος, τότε η δομή θα συγκροτηθεί με τους 
υποδειχθέντες από τους υπόλοιπους φορείς. 

4. Η ανωτέρω δομή θα πλαισιωθεί με τεχνικό προσωπι¬ 
κό - δομή υλοποίησης, η οποία θα αναλάβειτην υποστή¬ 
ριξη του έργου της δομής στήριξης. Το έργο τούτο θα 
ανατεθεί στη ΓΣΕΒΕΕ, στην ΕΣΕΕ και στο ΙΝΕ/ΓΣΕΕ και 
θα υλοποιηθεί μετά από σύμβαση που θα καταρτισθεί 
σύμφωνα με τις διατάξεις της παρ. 5 του άρθρου 20 του 
Ν 2639/98. 

Η δαπάνη για τη λειτουργία της δομής θα ανέλθει στο 
ποσό των 6 εκατομμυρίων δρχ. και θα καλυφθεί από τον 
ΛΑΕΚ ΚΑΕ 264Β ΔΟΜΗ ΥΛΟΠΟΙΗΣΗΣτου φορέα 700 του 
προϋπολογισμού οικονομικού έτους 2001. 

ΚΕΦΑΛΑΙΟ Β’ 

ΜΕΤΡΑ ΓΙΑ ΤΗΝ ΚΑΤΑΡΤΙΣΗ 

Στηνπερίπτωση που η δομή στήριξης προτείνειτην υλο¬ 
ποίηση δράσεων κατάρτισης, η μεθοδολογία και υλοποί¬ 
ηση της θεωρητικής και πρακτικής άσκησης, καθώς και οι 
ειδικότητες, θα καθοριστούν από τη Δ/νση Α3 σε συνερ¬ 
γασία με τη Δομή Υλοποίησης μετά την οριστική κατα¬ 
γραφή της ομάδας στόχου. 

Η δαπάνη για την κατάρτιση θα καλυφθεί από τον ΛΑΕΚ 
και θα ανέλθει στο ποσό των 556.800.000 δρχ., ήτοι: 232 
άτομα X 600 ώρες X 4.000 δρχ. = 556.800.000δρχ. 

ΚΕΦΑΛΑΙΟ Γ’ 

1. ΜΕΤΡΑ ΓΙΑ ΤΗΝ ΑΠΑΣΧΟΛΗΣΗ 

Καταρτίζεται πρόγραμμα επιχορήγησης ιδιωτικών επι¬ 


χειρήσεων για την απασχόληση 150 ανέργων ηλικίας 18- 
64 ετών, απολυμένων από την επιχείρηση «X. Γ. ΚΡΗΤΙ¬ 
ΚΟΣ ΑΈ. ΑΝΩΝΥΜΗ ΕΜΠΟΡΟ ΒΙΟΜΗΧΑΝΙΚΗ ΕΤΑΙΡΙΑ». 

Στο πρόγραμμα είναι δυνατόν να ενταχθούν ιδιωτικές 
επιχειρήσεις με την προϋπόθεση ότι κατά το τρίμηνο που 
προηγείται του μήνα υποβολής της αίτησής τους για υπα¬ 
γωγή τους στο πρόγραμμα δε θα έχουν απολύσει προ¬ 
σωπικό χωρίς να το αντικαταστήσουν και ότι θα προσλά- 
βουν άνεργους ηλικίας 18-64 ετών, απολυμένους από την 
επιχείρηση «X. Γ. ΚΡΗΤΙΚΟΣ ΑΈ. ΑΝΩΝΥΜΗ ΕΜΠΟΡΟ- 
ΒΙΟΜΗΧΑΝΙΚΗ ΕΤΑΙΡΙΑ». 

2. ΕΞΑΙΡΕΣΕΙΣ 

Δεν περιλαμβάνονται όλες γενικά οι Τράπεζες, όλες οι 
ΔΕΚΟ (ΔΕΗ, ΕΥΔΑΠ, ΟΣΕ, ΕΛΤΑ, ΕΟΤ, ΕΟΜΜΕΧ, ΟΑΣΑ, 
ΟΤΕ, κ.λ.π.), και οι θυγατρικές τους εταιρίες, η Ολυμπια¬ 
κή Αεροπορία και οι θυγατρικές της εταιρίες, η ΕΠΑΕ, οι 
ΠΑΕ, τα αθλητικά σωματεία, η ΕΣΑΚ, οι πολιτικές οργα¬ 
νώσεις και κόμματα, οι επιχ/σεις που έχουν σχέση με τα 
τυχερά ψυχαγωγικά, ηλεκτρονικά παιχνίδια (εκτός από 
τις επιχειρήσεις ΠΡΟΠΟ και ΛΟΤΤΟ που επιχορηγού¬ 
νται), όλες οι επιχ/σεις που λειτουργούν αποκλειστικά και 
μόνο βραδινές ώρες, καθώς και οι επιχειρήσεις που έχουν 
σύνθετο αντικείμενο δραστηριότητας και το ένα εξ’ αυ¬ 
τών περιλαμβάνεται στις εξαιρέσεις της παρούσας παρα¬ 
γράφου. 

3. ΠΡΟΫΠΟΘΕΣΕΙΣ ΥΠΑΓΩΓΗΣ 

Απαραίτητες προϋποθέσεις υπαγωγής στο ως άνω 
πρόγραμμα είναι: 

• Οι νεοπροσληφθέντες να είναι απολυμένοι από την 
επιχείρηση «X. Γ. ΚΡΗΤΙΚΟΣ ΑΈ. ΑΝΩΝΥΜΗ ΕΜΠΟΡΟ- 
ΒΙΟΜΗΧΑΝΙΚΗ ΕΤΑΙΡΙΑ». 

• Να έχουν την ελληνική υπηκοότητα ή την υπηκοότητα 
κράτους μέλους της ΕΈ. ή να είναι Έλληνες ομογενείς 
που απασχολούνται νόμιμα στην Ελλάδα ή να εμπίπτουν 
στο άρθρο 11 του ΚΑΝ/ΕΟΚ/1612/68. 

• Να έχουν ηλικία 18-64 ετών. 

• Να είναι εγγεγραμμένοι στα μητρώα ανέργων των 
Υπηρεσιών του ΟΑΕΔ. 

• Να είναι εγγεγραμμένοι στις καταστάσεις της δομής 
υλοποίησης. 

4. ΠΟΣΟ ΕΠΙΧΟΡΗΓΗΣΗΣ. 

Το ποσό της επιχορήγησης για κάθε ημέρα εργασίας 
πλήρους απασχόλησης καθορίζεται στις 7.000 δρχ. και 
μέχρι (25) ημέρες κατ’ ανώτατο όριο για κάθε μήνα, εφό¬ 
σον υπάρχουν όμως (20) τουλάχιστον ημερομίσθια το μή¬ 
να για κάθε επιχορηγούμενο μισθωτό. 

Σε περίπτωση που επιχορηγούμενος μισθωτός απα¬ 
σχολείται κάθε ημέρα από τέσσερις (4) και άνω ώρες (με¬ 
ρική απασχόληση) τότε η επιχείρηση θα επιχορηγείται με 
το ήμισυ της επιχορήγησης που ορίζεται ανωτέρω. 

Η επιχείρηση θα καταβάλλει στους προσληφθέντες μι¬ 
σθό που δεν μπορεί να είναι κατώτερος του προβλεπομέ- 
νου από τις οικείες Σ.Σ.Ε., θα τους ασφαλίζει στους οικεί¬ 
ους κλάδους κύριας και επικουρικής ασφάλισης και θα 
τους απασχολεί με πλήρες ωράριο εργασίας. 

5. ΔΙΑΡΚΕΙΑ 

Το πρόγραμμα αυτό είναι διάρκειας 24 μηνών. 

6. ΔΙΚΑΙΟΛΟΓΗΤΙΚΑ ΥΠΑΓΩΓΗΣ 

Για να ενταχθεί στο πρόγραμμα αυτό κάποια επιχείρη¬ 
ση, πρέπει να υποβάλλει στην αρμόδια του τόπου απα- 

σχόλησης Υπηρεσία του ΟΑΕΔταεξήςδικαιολογητικά: α) 
Έντυπη αίτηση - Δήλωση που θα περιέχει την επωνυμία, 
τον κλάδο οικονομικής δραστηριότητας και τον αριθμό 
των ανέργων που θα προσλάβει με το πρόγραμμα, β) Κα¬ 
ταστάσεις του προσωπικού των τριών (3) μηνών που 
προηγούνται του μήνα υποβολής της αίτησης. 

Για την ύπαρξη των προϋποθέσεων ένταξης των επιχει¬ 
ρήσεων στο πρόγραμμα κρίνουν οι κατά τόπους αρμόδι¬ 
οι Δ/ντές ή Προϊστάμενοι των Υ.Ν., Τ.Υ., Γ.Ε. και ΚΠΑτου 
ΟΑΕΔ. Η προθεσμία πλήρωσης των θέσεων που εγκρίνο- 
νται (σε περίπτωση που αυτές δεν έχουν καλυφθεί πριν 
την υποβολή της αίτησης) είναι δύο (2) το αργότερο μή¬ 
νες από την ημερομηνία έκδοσης της σχετικής εγκριτικής 
απόφασης. 

7. ΔΙΚΑΙΟΛΟΓΗΤΙΚΑ ΚΑΤΑΒΟΛΗΣ ΕΠΙΧΟΡΗΓΗΣΗΣ 

Γ ια την καταβολή της επιχορήγησης οι επιχειρήσεις θα 
υποβάλλουν στην αρμόδια Υπηρεσία του Οργανισμού 
δελτία ανεργίας, βεβαίωση δομής υλοποίησης, αναγγε¬ 
λίες πρόσληψης, μισθοδοτικές καταστάσεις, βιβλίο αγο¬ 
ράς ενσήμων, κατάσταση επιχορηγούμενων μισθωτών, 
ασφαλιστική και φορολογική ενημερότητα. 

8. ΔΕΣΜΕΥΣΕΙΣ 

Κατά τη διάρκεια του προγράμματος αυτού για να είναι 
δυνατή η επιχορήγηση της επιχείρησης δεν θα πρέπει να 
υπάρχει μείωση όλου του προσωπικού της (προϋπάρχο- 
ντος και νεοπροσληφθέντος). Σε περίπτωση οικειοθε- 
λούς αποχώρησης ή απόλυσης μισθωτού που προσλή- 
φθηκε με το πρόγραμμα η επιχείρηση μπορεί να τον αντι¬ 
καταστήσει εντός τριάντα (30) ημερολογιακώνημερών με 
άλλο μισθωτό της αυτής κατηγορίας και να επιχορηγηθεί 
για το υπόλοιπο χρονικό διάστημα. 

9. ΔΑΠΑΝΗ 

Η δαπάνη για την εφαρμογή του μέτρου αυτού θα κα¬ 
λυφθεί από τον ΛΑΕΚ (ΚΑΕ 0658 Α1 του φορέα 700) και θα 
ανέλθει στο ποσό των 630.000.000 δρχ., ήτοι: 150 άτομα 
X 7.000 δρχ. X 24 μήνες X 25 ημέρες = 630.000.000 δρχ. 

10. ΛΟΙΠΕΣ ΔΙΑΤΑΞΕΙΣ 

α) Κάθε διαφορά που θα προκύψει από την εφαρμογή 
των ως άνω μέτρων θα επιλύεται με απόφαση της Επι¬ 
τροπής Διαχείρισης του ΛΑΕΚ. 

β) Όσον αφορά στη διαδικασία υπαγωγής στο ως άνω 
πρόγραμμα, στην προθεσμία υποβολής δικαιολογητικών 
για καταβολή επιχορήγησης, στη διακοπή του προγράμ¬ 
ματος σε περίπτωση παράβασης των όρων του και στο 
σύστημα ελέγχου και παρακολούθησης του προγράμμα¬ 
τος ισχύουν οι γενικές διατάξεις που εφαρμόζονται σύμ¬ 
φωνα με την Υ.Α. 30236/2000 κατά την υλοποίηση των 
προγραμμάτων Ολοκληρωμένων Παρεμβάσεων. 

Επιπλέον η Υπηρεσία προτείνει και την κατάρτιση ειδι¬ 
κού μέτρου αυτοαπασχόλησης ως εξής: 

1. ΕΙΔΙΚΟ ΜΕΤΡΟ ΑΥΤΟΑΠΑΣΧΟΛΗΣΗΣ 

Καταρτίζεται πρόγραμμα 82 ανέργων ηλικίας 18-64 
ετών, απολυμένων από την επιχείρηση «X. Γ. ΚΡΗΤΙΚΟΣ 
Α.Ε. ΑΝΩΝΥΜΗ ΕΜΠΟΡΟΒΙΟΜΗΧΑΝΙΚΗ ΕΤΑΙΡΙΑ». 

Στο πρόγραμμα είναι δυνατόν να υπαχθούν οι Νέοι 
Ελεύθεροι Επαγγελματίες ηλικίας 18-64 ετών που δημι¬ 
ουργούν τις δικές τους επιχειρήσεις και οι οποίοι προέρ¬ 
χονται από την επιχείρηση «X. Γ. ΚΡΗΤΙΚΟΣ Α.Ε. ΑΝΩΝΥ¬ 
ΜΗ ΕΜΠΟΡΟΒΙΟΜΗΧΑΝΙΚΗ ΕΤΑΙΡΙΑ». 


2. ΠΟΣΟ ΕΠΙΧΟΡΗΓΗΣΗΣ 

Στους δικαιούχους του ειδικού αυτού μέτρου καταβάλ¬ 
λεται το ποσό των 4.200.000 δρχ. 

3. ΤΡΟΠΟΣ ΚΑΤΑΒΟΛΗΣ ΤΗΣ ΕΠΙΧΟΡΗΓΗΣΗΣ 

Με την έναρξη του προγράμματος οι δικαιούχοι λαμβά¬ 
νουν το ποσό του 1.200.000 δρχ. και το υπόλοιπο κατα¬ 
βάλλεται ανά εξάμηνο σε τέσσερις ισόποσες εξάμηνες 
δόσεις των 750.000 δρχ. από την ημερομηνία έκδοσης 
της εγκριτικής απόφασης αφού προσκομισθεί βεβαίωση 
φορολογικής ενημερότητας για την καταβολή κάθε πο¬ 
σού, έντυπη αίτηση καιτα απαραίτητα δικαιολογητικάλει¬ 
τουργίας της επιχείρησης. 

4. ΔΙΑΡΚΕΙΑ ΠΡΟΓΡΑΜΜΑΤΟΣ 

Η διάρκεια του προγράμματος καθορίζεται σε 24 μήνες. 

5. ΠΡΟΫΠΟΘΕΣΕΙΣ-ΔΙΚΑΙΟΛΟΓΗΤΙΚΑ 

Οι νέοι επαγγελματίες που επιθυμούν την ένταξή τους 
στο παρόν πρόγραμμα πρέπει να καταθέσουν στην αρμό¬ 
δια Υπηρεσία: 

1. Δελτίο Ανεργίας, το οποίο να είναι σε ισχύ κατά την 
ημερομηνία έναρξης της επιχείρησής τους που αναγρά¬ 
φεται στην βεβαίωση έναρξης επιτηδεύματος από την 
ΔΟΥ. 

2. Βεβαίωση Δομής Υλοποίησης 

3. Βεβαίωση της αρμόδιας ΔΟΥ για την έναρξη επιτη¬ 
δεύματος 

4. Καταστατικό Σύστασης της εταιρίας (σε περιπτώσεις 
εταιριών) 

6. ΕΤΑΙΡΕΙΕΣ 

α) Σε περίπτωση σύστασης Συν/σμού ή Εταιρίας οποι¬ 
οσδήποτε νομικής μορφής (εκτός της Ανώνυμης) το πο¬ 
σό καταβάλλεται σε όλους τους μετέχοντες στο Συν/σμό 
ή την Εταιρία που είναι δικαιούχοι της επιχορήγησης του 
ειδικού αυτού μέτρου. 

β) Σε περίπτωση υποβολής αίτησης νέας ετερόρρυθ¬ 
μης Εταιρίας (Ε.Ε.) δεν επιχορηγούνται οι ετερόρρυθμοι 
εταίροι. 

7. ΕΞΑΙΡΕΣΕΙΣ 

Δεν είναι δυνατή η υπαγωγή στο πρόγραμμα αυτό: 

α) Των εποχιακών επιχειρήσεων (δηλαδή όσων δεν λει¬ 
τουργούν για ολόκληρο το έτος), των τυχερών, ψυχαγω¬ 
γικών ή ηλεκτρονικών παιχνιδιών, των πρακτορείων Π ΡΟ- 
ΠΟ, ΛΟΤΤΟ, λαχείων κ.λ.π. καθώς και των επιχειρήσεων 
που λειτουργούν αποκλειστικά και μόνο τις βραδινές 
ώρες. 

β) Των Ανώνυμων Εταιρειών (Α.Ε.) 

γ) Των επιχειρήσεων που λειτουργούν εντός της κατοι¬ 
κίας του επαγγελματία. 

δ) Των επιχειρήσεων εκείνων , που έχουν το ίδιο αντι¬ 
κείμενο δραστηριότητας με επιχείρηση που σταμάτησε 
τη λειτουργία της μέσα στηντελευταία διετία και ανήκε σε 
συγγενείς α' βαθμού ή συζύγους των Ν.Ε.Ε. 

ε) Των επιχειρήσεων εκείνων που έχουν σύνθετο αντι¬ 
κείμενο δραστηριότητας και το ένα εξ’ αυτών περιλαμβά¬ 
νεται στις εξαιρέσεις της παρούσας παραγρ. α’. 

8. ΠΡΟΫΠΟΘΕΣΕΙΣ 

Απαραίτητες προϋποθέσεις για την υπαγωγή στο πρό¬ 
γραμμα αυτό είναι: 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


1. Να πρόκειται για νέο επαγγελματία , δηλαδή να μην 
είχε επιχείρηση μέσα στην τελευταία διετία, καθώς και να 
μην έχει επιχορηγηθεί στο παρελθόν από το πρόγραμμα 
των Νέων Ελεύθερων Επαγγελματιών. 

2. Να έχουν οι ενδιαφερόμενοι την Ελληνική ή την υπη¬ 
κοότητα κράτους - μέλους της Ε.Ε ή να είναι Έλληνες 
ομογενείς που να απασχολούνται νόμιμα στη χώρα και η 
επιχείρηση να εδρεύει και να λειτουργεί στην Ελλάδα 
αποδεικνυομένου από Δελτίο Αστυνομικής Ταυτότητας , 
Διαβατήριο ή άλλου νόμιμου δικαιολογητικού. 

3. Η επιχείρηση να λειτουργεί κανονικά και σε χώρο ανε¬ 
ξάρτητο και κατάλληλα διαμορφωμένο. 

4. Να είναι το καθαρό οικογενειακό εισόδημα μικρότε¬ 
ρο των οκτώ (8) εκατομμυρίων δρχ. για τους έγγαμους ή 
των τεσσάρων (4) εκατομμυρίων δραχμών για τους άγα¬ 
μους. Το όριο του εισοδήματος αυτού πρέπει να προκύ¬ 
πτει από το εκκαθαριστικό σημείωμα της Δ.Ο.Υ που έλα¬ 
βαν οι ενδιαφερόμενοι κατά το έτος 2000 ή από θεωρη¬ 
μένη Υ.Δτου Ν. 1599/86, αντίγραφο της οποίας πρέπει να 
έχει κατατεθεί στη Δ.Ο.Υ. 

5. Να διαθέτουν οι ίδιοι επαγγελματίες ή ένας τουλάχι¬ 
στον από τους απασχολούμενους σε αυτούς, κατάλληλη 
ειδικότητα, εφόσον η επιχείρηση ανήκει στο Μεταποιητι¬ 
κό Τομέα ή στον Τομέα Παροχής Υπηρεσιών (βάσει πτυ¬ 
χίου ή προϋπηρεσίας ή διαπίστωσης των ελεγκτών του 
Ο.Α.Ε.Δ). 

6. Να απασχολούνται με αυτοπρόσωπη παρουσία, πλή¬ 
ρως και αποκλειστικούς στην επιχείρηση τους και να πα- 
ρευρίσκονται σ’ αυτήν κατά τους επιτόπιους ελέγχους 
της Υπηρεσίας. 

7. Να διαθέτουν κεφάλαιο τουλάχιστον ίσο με το 25% 
του ποσού της επιχορήγησης υπό τη μορφή εμπορευμά¬ 
των, εξοπλισμού, υλικών κ.λ.π. για το οποίο να διαθέτουν 
τα απαραίτητα τιμολόγια ή αποδείξεις αγοράς τους στα 
βιβλία εξόδων της επιχείρησης. Ειδικά για τα μέλη Συνε¬ 
ταιρισμών ή Αστικών Εταιρειών μη κερδοσκοπικού χαρα¬ 
κτήρα, σε περίπτωση μη συμπλήρωσης του ανωτέρου πο¬ 
σού του διατεθέντος κεφαλαίου, μπορεί να καθορίζεται, 
ανά περίπτωση, από το Δ.Σ. του Οργανισμού ανάλογα με 
τις συνθήκες και τις ανάγκες απασχόλησης της περιοχής, 
μετά από εξέταση των αιτήσεων τους από την αρμόδια 
Υπηρεσία και την Περ/κή Δ/νση. Το ανώτατο όριο του συ¬ 
νολικού κεφαλαίου για τη δημιουργία της επιχείρησης 
δεν πρέπει να υπερβαίνει τα 35 εκατομμύρια δρχ. 

8. Οι άρρενες 18-29 ετών να έχουν εκπληρώσει ή νόμι¬ 
μα απαλλαγεί από τις στρατιωτικές τους υποχρεώσεις και 
να διαθέτουν απολυτήριο ή νόμιμη απαλλαγή τους από 
τις στρατιωτικές του υποχρεώσεις. Εξαιρούνται της πα¬ 
ραγράφου αυτής οι έγγαμοι εφόσον η σύζυγος δεν εργά¬ 
ζεται. 

Επίσης όσοι επιλέξουν την αυτοαπασχόληση στο πρό¬ 
γραμμα αυτό και επιδοτηθούν από το ειδικό αυτό Πρό¬ 
γραμμα Ολοκληρωμένων Παρεμβάσεων δεν μπορούν να 
ενταχθούν στη συνέχεια και στα προγράμματα «νέων 
ελευθέρων επαγγελματιών» που εφαρμόζονται από τον 
ΟΑΕΔ και αντίστροφα ( Ν 1836/89 άρθρα 6, 7 επέκταση 
της ισχύος του άρθρου 29 του Ν 1262/82 και άρθρο 6 του 
Ν 2434/96). 

9. ΔΙΑΔΙΚΑΣΙΑ ΥΠΑΓΩΓΗΣ 

Για να υπαχθεί στο πρόγραμμα αυτό ο ενδιαφερόμενος 
πρέπει να υποβάλλει στην υπηρεσία του ΟΑΕΔ ,στην πε¬ 


ριοχή αρμοδιότητας της οποίας λειτουργεί η επιχείρησή 
του τα ως άνω δικαιολογητικά (αίτηση, δελτίο Οανεργίας, 
βεβαίωση δομής υλοποίησης και έναρξη επιτηδεύματος). 

10. ΔΑΠΑΝΗ 

Η δαπάνη για την εφαρμογή του μέτρου αυτού θα κα¬ 
λυφθεί από τον προϋπολογισμό του ΟΑΕΔ (ΚΑΕ 0658 Η1 
του φορέα 200) και θα ανέλθει στο ποσό των 344.400.000 
δρχ., ήτοι: 82 άτομαX 4.200.000 = 344.400.000 δρχ. 

11. ΛΟΙΠΕΣ ΔΙΑΤΑΞΕΙΣ 

α) Κάθε διαφορά που θα προκύψει από την εφαρμογή 
της παρούσας απόφασης θα επιλύεται με απόφαση του 
Περιφερειακού Διευθυντή και σε περίπτωση που υποβλη¬ 
θεί ένσταση εντός 30 ημερολογιακών ημερών, από το Δ.Σ. 
του ΟΑΕΔ. 

β) Όσον αφορά στη διαδικασία υπαγωγής στο ως άνω 
πρόγραμμα, στην προθεσμία υποβολής δικαιολογητικών 
για καταβολή επιχορήγησης, στη διακοπή του προγράμ¬ 
ματος σε περίπτωση παράβασης των όρων του και στο 
σύστημα ελέγχου και παρακολούθησης του προγράμμα¬ 
τος ισχύουν οι γενικές διατάξεις που εφαρμόζονται σύμ¬ 
φωνα με την Υ.Α. 30236/2000 κατά την υλοποίηση των 
προγραμμάτων Ολοκληρωμένης Παρέμβασης. 

Από τις διατάξεις της παρούσας απόφασης δεν προκα- 
λείται δαπάνη σε βάρος του κρατικού προϋπολογισμού 
και ως εκ τούτου δεν εμπίπτει στις διατάξεις της παρ. 3 
του άρθρου 22 του Ν. 2362/95 (περί Δημοσίου Λογιστι¬ 
κού). 

Η απόφαση αυτή να δημοσιευτεί στην Εφημερίδα της 
Κυβέρνησης. 

Αθήνα, 24 Μάίόυ 2001 

Ο ΥΠΟΥΡΓΟΣ 

ΑΝΑΣΤΑΣΙΟΣ ΓΙΑΝΝΙΤΣΗΣ 
-♦- 

Αριθ. ΥΠΠΟ/ΔΙΛΑΠ/Γ/562/26939 (2) 

Χαρακτηρισμός ως ιστορικού διατηρητέου μνημείου του 
Υδραγωγείου «Μεγάλη Βρύση», στο χωριό Κρασί Δή¬ 
μου Μαλίων Ν. Ηρακλείου 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: α) του Ν. 1558/85 «Περί Κυβέρνησης 
και Κυβερνητικών Οργάνων» που δημοσιεύθηκε στο 
Φ.Ε.Κ. 137/26.7.85. 

β) του άρθρου 52 του Ν. 5351/32 «Περί Αρχαιοτήτων» 
όπως αντικαταστάθηκε με το άρθρο 14 και 17 του Ν.Δ. 
216/1943 καιτροποποιήθηκε με το άρθρο 32 παρ. 5 του Ν. 
1337/1983 και ισχύει. 

γ) του Ν. 1469/50 «περίπροστασίας ειδικής κατηγορίας 
οικοδομημάτων και έργων τέχνης μεταγενεστέρων του 
1830». 

δ) του Ν. 2039/92 «περί Κύρωσης της Σύμβασης για την 
προστασία της Αρχιτεκτονικής Κληρονομιάς της Ευρώ¬ 
πης (Φ.Ε.Κ.61/Α/13.4.92). 

ε) του Π.Δ. 941/77 «περί Οργανισμού του ΥΠΠΕ». 

ζ) του Π.Δ. 161/26.4.84 (Φ.Ε.Κ. 54/Α/30.4.84) «περί ανα¬ 
κατανομής αρμοδιοτήτων των Υπουργείων ΥΠΠΕ- 
ΥΧΟΠ». 

2. Την Υπουργική Απόφαση ΥΠ.ΠΟ/ΓΝΟΣ/57631/21.11. 
97 (Φ.Ε.Κ. 1080/Β/5.12.97) με την οποία τροποποιείται η 
παρ. 8του άρθρου 6της Υ,Α./ΥΠ.ΠΟ/ ΓΝΟΣ/49095/30.10. 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 

91 (Φ.Ε.Κ. 987/Β/28.11.91 ) «περί μεταβίβασης αρμοδιο¬ 
τήτων Υπουργού και δικαιώματος υπογραφής» με εντολή 
Υπουργού στον Γενικό Γραμματέα, τους Γεν. Διευθυντές 
και τους Προϊσταμένους των Διευθύνσεων, Τμημάτων και 
Γραφείωντης Κεντρικής Υπηρεσίας του ΥΠ.ΠΟ. 

3. Την εισήγηση της 7ης Εφορείας Νεωτέρων Μνημείων 
και τα λοιπά στοιχεία του φακέλου που έχει συντάξει η 
Υπηρεσία μας. 

4. Την ομόφωνη γνωμοδότηση του Κεντρικού Συμβου¬ 
λίου Νεωτέρων Μνημείων με αριθμό Πρακτικού 2/1.2. 
2001, αποφασίζουμε: 

Χαρακτηρίζουμε ως Ιστορικό Διατηρητέο Μνημείο, το 
υδραγωγείο «Μεγάλη Βρύση», στο χωριό Κράσι, Δήμου 
Μαλίωντου Ν. Ηρακλείου, γιατί αποτελεί ενδιαφέρον ει¬ 
δικό κτίσμα, λειτουργεί ως σημείο αναφοράς της περιο¬ 
χής και είναι άρρηκτα συνδεδεμένο με τις ιστορικές μνή¬ 
μες των κατοίκων. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 25 Μάίου 2001 

Ο ΥΠΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 
-♦- 

Αριθ. ΥΠΠΟ/ΔΙΛΑΠ/Γ/1254/27310 (3) 

Χαρακτηρισμός ως ιστορικού διατηρητέου μνημείου του 
χώρου του εστιατορίου ΙΝΤΕΑΛ Αφών Βλασσσόπου- 
λου, που στεγάζεται στο ισόγειο του κτιρίου επί της 
οδού Πανεπιστημίου 46 στην Αθήνα, ιδιοκτ. Ταμείου 
Συντάξεως του Προσωπικού Εθνικής Τράπεζας της 
Ελλάδος. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: α) Του Ν. 1558/85 «Περί Κυβέρνησης 
και Κυβερνητικών Οργάνων που δημοσιεύθηκε στο ΦΕΚ 
137/Α/26.7.85». 

β) Του άρθρου 52 του Ν. 5351/32 «Περί Αρχαιοτήτων» 
όπως αντικαταστάθηκε με το άρθρο 14 και 17 του Ν.Δ. 
216/1943 και τροποποιήθηκε με το άρθρο 32 παρ. 5 του Ν. 
1337/1983 και ισχύει. 

γ)του Ν. 1469/50 «Περίπροστασίας ειδικής κατηγορίας 

οικοδομημάτων και έργων τέχνης μεταγενεστέρων του 
1830». 

δ) του Ν. 2039 «Περί Κύρωσης της Σύμβασης για την 
προστασία της αρχιτεκτονικής Κληρονομιάς της Ευρώ¬ 
πης ΦΕΚ 61/Α/13.4.92). 

ε) του Ν. Δ. 941/77 «Περί Οργανισμού του ΥΠΠΕ». 

ζ) το Π.Δ. 161/26.4.84 (ΦΕΚ 54/Α/30.4.84) «περί ανακα¬ 
τανομής αρμοδιοτήτων των Υπουργείων ΥΠΠΕ-ΥΧΟΠ». 

2. Την ΥΑ ΥΠΠΟ/ΓΝΟΣ/57631/21.11.97 (ΦΕΚ 
1080/ΤΒ/5.12.97) με την οποία τροποποιείται η παρ 8 του 
άρθρου 6 της ΥΑ ΥΠΠΟ/ΓΝΟΣ/49095/30.10.91 (ΦΕΚ 
987/ΤΒ/28.11.91). «Μεταβίβαση αρμοδιοτήτων Υπουρ¬ 
γού και δικαιώματος υπογραφής «Με εντολή Υπουργού» 
στους Γεν. Γραμματείς, Γεν. Διευθυντές και Προϊσταμέ- 
νουςτωνΔ/νσεων, Τμημάτων και Γ ραφείωντης Κεντρικής 
Υπηρεσίας του ΥΠΠΟ. 

3. Την εισήγηση της 1ης Εφορείας Νεωτέρων Μνημείων 
και τα λοιπά στοιχεία του φακέλου. 

4. Την ομόφωνη γνωμοδότηση του Κεντρικού Συμβου¬ 


λίου Νεωτέρων Μνημείων με αριθμό 10/5.4.2001, αποφα¬ 
σίζουμε: 

Χαρακτηρίζουμε ως ιστορικό διατηρητέο μνημείο που 
χρειάζεται ειδική κρατική προστασία, σύμφωνα με τις δια¬ 
τάξεις του Ν. 1469/50, το χώρο του εστιατορίου ΙΝΤΕΑΛ, 
Αφών Βλασσόπουλου, που στεγάζεται στο ισόγειο του 
κτιρίου επί της οδού Πανεπιστημίου 46, στην Αθήνα, ιδιο¬ 
κτησίας Ταμείου Συντάξεως του Προσωπικού Εθνικής 
Τράπεζας τη Ελλάδος, διότι επί 80 έτη αποτελεί χώρο συ¬ 
νάθροισης και σημείο αναφοράς για τους Αθηναίους., 
άμεσα συνδεδεμένο με την κοινωνική ζωή της πόλης. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 25 Μάίου 2001 

Ο ΥΠΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 
-♦- 

Αρ ιθ. ΥΠ Π Ο/ΓΔΑ/ΑΡΧ/Β1 /Φ30/ΚΗΡ/10944/317 (4) 

Χαρακτηρισμός του I. Ν. Προφήτη Ηλία οικ. Χώρας, δημ. 
διαμ. Εξωχωρίου Δήμου Λεύκτρου επ. Καλαμάτας, Ν. 
Μεσσηνίας, ως μνημείου που χρήζει ειδικής κρατικής 
προστασίας. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπ’ όψη: 

1) Την Υ.Α.ΥΠΠΟ/ΓΝΟΣ/49095/30.10.1991 (ΦΕΚ 
987/Β/28.11.91 και ΦΕΚ 17/Β/16.1.92) για μεταβίβαση αρ¬ 
μοδιοτήτων Υπουργού και δικαιώματος υπογραφής, «Με 
εντολή Υπουργού» στους Γ. Γ ραμματέα, Ειδικό Γ ραμμα¬ 
τέα, Προϊσταμένους Δ/νσεων, Τμημάτων και Γραφείων 
του ΥΠΠΟ. 

2) Τα άρθρα 2, 50 και 52 του Κ.Ν. 5351/32 «Περί Αρχαι¬ 
οτήτων». 

3) Την γνωμοδότηση του Τοπικού Συμβουλίου Μνημεί¬ 
ων Νοτιοδυτικής Ελλάδος, όπως διατυπώθηκε στην 
αριθμ. 1/30.1.2001 Συνεδρία του. 

4) ΤονΝ. 1469/50 «Περί προστασίας ειδικής κατηγορίας 
οικοδομημάτων κλπ», αποφασίζουμε: 

Χαρακτηρίζουμε τον I. Ν. Προφήτη Ηλία οικ. Χώρας, 
δημ. διαμ. Εξωχωρίου, Δήμου Λεύκτρου επ. Καλαμάτας, 
Ν. Μεσσηνίας, ως μνημείο που χρήζει ειδικής κρατικής 
προστασίας. 

Πρόκειται για μεγάλων διαστάσεων μονόχωρη ξυλό- 
στεγη βασιλική με δίρριχτη νεωτεριστική στέγη και πε¬ 
ντάπλευρη εξωτερικά αψίδα, αξιόλογο δείγμα αρχιτεκτο¬ 
νικής του τέλους του 19ου αιώνα. 

Η αρχική δυτική όψη, όπως και μέρος του δυτικού τμή¬ 
ματος του ναού, διατηρήθηκαν μετά από ανακαίνιση ως 
πρόπυλο και μανδρότοιχος του ναού, ενώ σώζεται μονό- 
λοβο τοξωτό κωδωνοστάσιο στην απόπληξη του αετώμα¬ 
τος της. 

Η τοιχοποιία του ναού συνίσταται από αργολιθοδομή με 
εξαίρεση τις ακμές και τα ανοίγματα όπου έχουν χρησι¬ 
μοποιηθεί λαξευμένοι λίθοι. Η αψίδα χωρίζεται σε τρεις 
στάθμες από δύο λίθινα ζωνάρια ορθογωνικής διατομής, 
ενώ στη βάση της στέγης διατηρείται γείσο κοιλόκυρτης 
διατομής από πωρόλιθο. 

Στην νότια όψη του ναού έχουν εντοιχισθεί δύο μαρμάρι¬ 
να θραύσματα από επιστήλιο και Πεσσίσκο τέμπλου βυζα¬ 
ντινών χρόνων όπως και και λιθανάγλυφο λαϊκής τέχνης. 

Μεγάλα τοξωτά παράθυρα ανοίγονται στις μακρές όψεις 

και στην ανατολική πλευρά δίλοβο παράθυρο στην αψίδα 
και μικρός κυκλικός φεγγίτης στο αέτωμα της στέγης. 

Η αρχική θύρα του ναού είναι τοξωτή με τονισμένη την 
κλείδα, με παραστάδες που διαμορφώνουν βάσεις και 
επίκρανα. 

Οι δεσποτικές εικόνες του τέμπλου χρονολογούνται 
στο β’ ήμισυ του 19ου αιώνα. 

Από τις διατάξεις αυτής της απόφασης δεν προκαλού- 
νται δαπάνες σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Μάΐου 2001 

Με εντολή Υπουργού 
Ο Προϊστάμενος της Διεύθυνσης 
I. «ΑΚΟΥΡΗΣ 
- Φ - 

Αριθ. ΥΠΠΟ/ΓΔΑ/ΑΡΧ/Β1/Φ30/ΚΗΡ/16397/471 (5) 

Χαρακτηρισμός Ι.Ν. Αγ. Θεοδώρων δημ. Διαμ. Νομιτσή, 
Δήμου Λεύκτρου επ. Καλαμάτας, Ν. Μεσσηνίας ως 
ιστορικού διατηρητέου μνημείου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπ’ όψη: 

1) Την Υ.Α.ΥΠΠΟ/ΓΝΟΣ/49095/30.10.1991 (ΦΕΚ987/Β/ 
28.11.91 καιΦΕΚ 17/Β/16.1.92) για μεταβίβαση αρμοδιο¬ 
τήτων Υπουργού και δικαιώματος υπογραφής, «Με εντο¬ 
λή Υπουργού» στους Γ. Γραμματέα, Ειδικό Γραμματέα, 
Προϊσταμένους Δ/νσεων, Τμημάτων και Γραφείων του 
ΥΠΠΟ. 

2) Τα άρθρα 2, 50 και 52 του Κ.Ν. 5351/32 «Περί Αρχαι¬ 
οτήτων». 

3) Την γνωμοδότηση του Τοπικού Συμβουλίου Μνημεί¬ 
ων Νοτιοδυτικής Ελλάδος, όπως διατυπώθηκε στην 
αριθμ. 2/20.2.2001 Συνεδρία του, αποφασίζουμε: 

Χαρακτηρίζουμε τον Ιερό Ναό Αγ. Θεοδώρων, δημ. 
διαμ. Νομιτσή, δήμου Λεύκτρου, επ. Καλαμάτας, Ν. Μεσ¬ 
σηνίας ως ιστορικό διατηρητέο μνημείο με περιβάλλοντα 
χώρο προστασίας ακτίνας 20μ. γύρω του. 

Πρόκειται για λιθόκτιστο ναό, (διαστάσεων 6,22 X 2,70) 
με καμαροσκέπαστη αρχικά στέγη, σήμερα επισκευα¬ 
σμένη δίρρυτη. 

Στη βόρεια πλευρά βρίσκεται η θύρα εισόδου που επι- 
στρέφεται με μικρή κόγχη και σώζει ίχνη τοιχογραφίας. 

Στο εσωτερικό σώζονται τοιχογραφίες οι οποίες χρονο¬ 
λογούνται τον 18ο αιώνα. 

Από τις διατάξεις αυτής της απόφασης δεν προκαλού- 
νται δαπάνες σε βάρος του κρατικού προϋπολογισμού. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 25 Μάΐου 2001 

Με εντολή Υπουργού 
Ο Προϊστάμενος της Διεύθυνσης 
I. «ΑΚΟΥΡΗΣ 
- Φ- 

Αριθ. ΥΠΠΘ/ΓΔΑ/ΑΡΧ/Β1/Φ30/ΚΗΡ/10945/318 (6) 

Χαρακτηρισμός Ι.Ν. Αγίου Κωνσταντίνου, Δημ. Διαμ. Λεύ¬ 
κης, Δ. Γαργαλιάνων, επ. Τριφυλλίας, Ν. Μεσσηνίας, 
ως μνημείου που χρήζει ειδικής κρατικής προστασίας. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπ’ όψη: 

1) Την Υ.Α. ΥΠΠΟ/ΓΝΘΣ/49095/30.10.1991 (ΦΕΚ 987/ 


Β/28.11.91 και ΦΕΚ 17/Β/16.1.92) για Μεταβίβαση αρμο¬ 
διοτήτων Υπουργού και δικαιώματος υπογραφής «Με 
Εντολή Υπουργού» στους Γ. Γ ραμματέα, Ειδ. Γ ραμματέα, 
Προϊστάμενους Δ/νσεων, Τμημάτων και Γραφείων του 
ΥΠΠΟ 

2) Το άρθρο 52του Κ.Ν. 5351/32 «Περί Αρχαιοτήτων». 

3) ΤονΝ. 1469/50. 

4) Την γνωμοδότηση του Τοπικού Συμβουλίου Μνημεί¬ 
ων Νοτιοδυτικής Ελλάδας όπως αυτή διατυπώθηκε με 
την αριθμ. 1/30.1.2001 Συνεδρία του, αποφασίζουμε: 

Χαρακτηρίζουμε τον I. Ναό Αγίου Κωνσταντίνου, Δήμ. 
Διαμ. Λεύκης, Δήμου Γαργαλιάνων, Επ. τριφυλίας, Ν. 
Μεσσηνίας ως μνημείο που χρήζει ειδική κρατική προ¬ 
στασία. 

Πρόκειται για μονόχωρη ξυλόστεγη βασιλική με δίρρι- 
χτη νεωτερική κερμοσκεπή μη ημεξαγωνική κόγχη. 

Είναι κτισμένος με αργολιθοδομή, με εξαίρεση τις ακ¬ 
μές και τα ανοίγματα όπου έχει γίνει χρήση ημιλαξευτών 
λίθων. 

Εξωτερικά ο ναός είχε επιχριστεί και κοσμηθεί με τρα¬ 
βηχτά στοιχεία από πηλό, από το οποίο σώζονται σήμερα 
δυο κορινθάζοντα επίκρανα στη Δυτική όψη. 

Ο ναός είχε μεγάλα τοξωτά ανοίγματα συμμετρικά δια¬ 
ταγμένα: από δύο παράθυρα στις μακρές όψεις και τρία 
στη Δυτική στενή όψη, με ημικυκλικούς φεγγίτες. Πάνω 
από τις θύρες και στο Ιερό ορθογωνική φωτιστική σχιστή 
στην αψίδα. 

Στο εσωτερικό του ο ναός σώζει ξυλόγλυπτο τέμπλο με 
νεοκλασικές επιδράσεις του τέλους του 19ου ή των αρ¬ 
χών του 20ου αιώνα. 

Από τις διατάξεις της απόφασης αυτής δεν προκαλού- 
νται δαπάνες σε βάρος του κρατικού προϋπολογισμού. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 14 Μάΐου 2001 

Με εντολή Υπουργού 
Ο Προϊστάμενος της Διεύθυνσης 
I. «ΑΚΟΥΡΗΣ 

-Φ- 

Αριθ. 5376 (7) 

Επικύρωση της 1/2001 απόφασης του Διοικητικού Συμ¬ 
βουλίου του Ν.Π.Δ.Δ «ΑΘΛΗΤΙΚΟΣ ΟΡΓΑΝΙΣΜΟΣ ΔΗ¬ 
ΜΟΥ ΑΠΟΛΛΩΝΟΣ» Νομού Αρκαδίας που αφορά την 

κατάρτιση και ψήφιση του Οργανισμού Εσωτερικής 

Υπηρεσίας του. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις του άρθρου 1 του Ν. 2539/1997 (ΦΕΚ 
244 Α'/4.12.1997) που αφορά τη συγκρότηση της Πρωτο¬ 
βάθμιας Τοπικής Αυτοδιοίκησης. 

2. Τιςδιατάξειςτου άρθρου 12του Ν. 1188/1981 «Περί 
καταστάσεως προσωπικού ΟΤΑ» όπως αυτό αντικατα- 
στάθηκε από το άρθρο 26 του Ν. 1832/89 και την παρ. 5 
του άρθρου 8 του Ν. 2307/1995 σχετικά με την προσαρ¬ 
μογή της νομοθεσίας αρμοδιότητας Υπουργείου Εσωτε¬ 
ρικών στις διατάξεις για τη Νομαρχιακή Αυτοδιοίκηση και 
άλλες διατάξεις. 

3. Τις διατάξεις του άρθρου 228 Δημοτικού και Κοινοτι¬ 
κού Κώδικα Π.Δ/τος 410/1995 όπως ισχύουν με τις τρο¬ 
ποποιήσεις τους. 

4. Τις διατάξεις 1,2,6,9 και 18παρ. 2του Ν. 2503/1997 
(ΦΕΚ 107 Α') σχετικά με τη διοίκηση, οργάνωση, στελέ- 
χωση της Περιφέρειας, ρύθμιση θεμάτων για την Τοπική 
Αυτοδιοίκηση και άλλες διατάξεις. 

5. Τις διατάξεις του Π.Δ/τος 315/99 (ΦΕΚ 302 Α'/30. 
12.99) που αφορά την εφαρμογή του Διπλογραφικού Λο¬ 
γιστικού Συστήματος στους ΟΤΑ. 

6. Τις διατάξεις του Ν. 2190/1994 που αφορά τη σύστα¬ 
ση ανεξάρτητης αρχής για την επιλογή προσωπικού και 
ρύθμιση θεμάτων διοίκησης όπως ισχύει με τις τροποποι¬ 
ήσεις του. 

7. Τις διατάξεις του άρθρου 27 του Ν. 2081/1992 με το 
οποίο προστέθηκε νέο άρθρο 29Α του Ν. 1558/1985 για 
τον έλεγχο που προκαλούν οι κανονιστικές διοικητικές 
πράξεις. 

8. Τις διατάξεις του Π.Δ/τος 410/1988 που αφορά το 
προσωπικό με σύμβαση εργασίας ιδιωτικού δικαίου του 
Δημοσίου, των ΟΤΑ κοιτών λοιπών Ν.Π.Δ.Δ. 

9. Τις διατάξεις του Π.Δ/τος 50/2001 (ΦΕΚ 39 
Α75.3.2001) που αφορά τον καθορισμό των προσόντων 
διορισμού σε θέσεις φορέων του δημόσιου τομέα. 

10. Την 1710/18.1.1999 απόφαση του Υπου ργείου Εσω¬ 
τερικών Δημόσιας Διοίκησης και Αποκέντρωσης (ΦΕΚ 
177 Β'/8.2.1999) που αφορά τον ορισμό των ειδικών τυπι¬ 
κών προσόντων που απαιτούνται για την πρόσληψη με 
σύμβαση εργασίας ιδιωτικού δικαίου ορισμένου χρόνου 
από τους ΟΤΑ πρώτης βαθμίδας για την κάλυψη παροδι¬ 
κών απρόβλεπτων και επειγουσών αναγκών. 

11. Την 6447/24.5.2000 απόφασή μαςπου αφορά τη σύ¬ 
σταση νομικού προσώπου δημοσίου δικαίου στο Δήμο 
Απόλλωνος με την επωνυμία «Αθλητικός Οργανισμός Δή¬ 
μου Απόλλωνος. 

12. Την 1/2000 απόφαση του Διοικητικού Συμβουλίου 
του «Αθλητικού Οργανισμού Δήμου Απόλλωνος» που 
αφορά την κατάρτιση και ψήφιση του Οργανισμού Εσω¬ 
τερικής Υπηρεσίας του. 

13. Την 139/2000 του Δημοτικού Συμβουλίου Απόλλω¬ 
νος από την οποία προκύπτει η σύμφωνη γνώμη για την 
κατάρτιση και ψήφιση του Οργανισμού Εσωτερικής Υπη¬ 
ρεσίας του Αθλητικού Οργανισμού του Δήμου. 

14. Τη σύμφωνη γνώμη του Υπηρεσιακού Συμβουλίου 
Προσωπικού των ΟΤΑ που περιλαμβάνεται στο 
3/9.4.2001 πρακτικό του, αποφασίζουμε: 

Επικυρώνουμε την 1/2000 απόφαση του Διοικητικού 
Συμβουλίου του Αθλητικού Οργανισμού Δήμου Απόλλω¬ 
νος Νομού Αρκαδίας που αφορά την κατάρτιση και ψήφι¬ 
ση του Οργανισμού Εσωτερικής του ο οποίος έχει ως 
εξής: 

Άρθρο 1 

Την Υπηρεσία του «ΑΘΛΗΤΙΚΟΥ ΟΡΓΑΝΙΣΜΟΥ ΔΗΜΟΥ 
ΑΠΟΛΛΩΝΟΣ (Α.Ο.Δ.Α)» συγκροτεί το Γραφείο Αθλητι¬ 
κού Οργανισμού, που περιλαμβάνει την Διοικητική και 
Αθλητική Υπηρεσία. 


Άρθρο 2 

Η οργανική αυτή μονάδα στελεχώνεται από το παρα¬ 
κάτω προσωπικό. 

ΠΡΟΣΩΠΙΚΟ ΜΕ ΣΧΕΣΗ ΕΡΓΑΣΙΑΣ ΙΔΙΩΤΙΚΟΥ ΔΙΚΑΙ¬ 
ΟΥ ΟΡΙΣΜΕΝΟΥΧΡΟΝΟΥ (οκτώ (08) μήνες κατ’ ανώτατο 
όριο σε διάστημα δώδεκα (12) μηνών. 

- Μία (01) θέση ΠΕ10 Καθηγητών (Γυμναστών). 

Για την πρόσληψη του προσωπικού αυτού, εφαρμόζο¬ 
νται οι διατάξεις των παρ. 2-17 του άρθρου 21 του Ν. 
2190/1994 (ΦΕΚ 28 Α') «Μερική επέκταση διατάξεων που 
ισχύουν για τους δημοσίους υπαλλήλους και τους υπαλ¬ 
λήλους των άλλων νομικών προσώπων δημοσίου δικαίου 
και στους υπαλλήλους των Οργανισμών Τοπικής Αυτοδι¬ 
οίκησης» όπως ισχύει κάθε φορά. 

Γ ια τα τυπικά προσόντα του προσωπικού αυτού έχουν 
εφαρμογή οι ισχύουσες κάθε φορά διατάξεις. 

Άρθρο 3 

Γ ια τα καθήκοντα, τους περιορισμούς, το χρόνο εργα¬ 
σίας, την αστική ευθύνη, τα δικαιώματα, τις άδειες, τις με¬ 
ταβολές υπηρεσιακής κατάστασης, το προβάδισμα, τις 
ηθικές αμοιβές, τα πειθαρχικά αδικήματα, τη λύση της 
υπαλληλικής σχέσης και τη φαρμακευτική περίθαλψη 
εφαρμόζονται ανάλογα οι εκάστοτε ισχύουσες νομοθετι¬ 
κές διατάξεις. 

Άρθρο 4 

Η διοικητική και λογιστική υποστήριξη του Νομικού αυ¬ 
τού Προσώπου, ασκείται από διοικητικό υπάλληλο του 
Δήμου Απόλλωνος σύμφωνα με το άρθρο 109 του Ν. 
1188/1981 (ΦΕΚ 204 Α') όπως ισχύει κάθε φορά. 

Άρθρο 5 

Προϊστάμενος της οργανικής μονάδας του Αθλητικού 
Οργανισμού είναι ο εκάστοτε Δήμαρχος Απόλλωνος και 
Πρόεδρος του Νομικού αυτού Προσώπου. 

Άρθρο 6 

Οι αρμοδιότητες και τα αντικείμενα της παραπάνω ορ¬ 
γανικής μονάδας είναι: 

Α. Διοικητική Υπηρεσία. 

Η επιμέλεια για την ταχεία και ορθή διεκπεραίωση των 
θεμάτων διοικητικής φύσεως. 

Η παραλαβή και η διεκπεραίωση της αλληλογραφίας, 
αφού χαρακτηρισθεί από τον Πρόεδρο, μέσω του γενικού 
πρωτοκόλλου. 

Η παρακολούθηση της σχετικής νομοθεσίας και η ενη¬ 
μέρωση των υπηρεσιών επί αυτής. 

Η τήρηση του γενικού πρωτοκόλλου αλληλογραφίας 
και η επιμέλεια όλων των σχετικών διαδικασιών (συσχέτι- 
ση, αρχειοθέτηση κ.λ.π). 

Η μέριμνα για την δακτυλογράφηση της εξερχόμενης 
αλληλογραφίας. 

Η τήρηση των μητρώων και των ατομικών φακέλων του 
προσωπικού και η επιμέλεια εφαρμογής την νομοθεσίας 
που το αφορά. 

Η φροντίδα για την εντολή πληρωμής κάθε δαπάνης και 
η έκδοση και ο έλεγχος των παραστατικών που απαιτού- 

νται για τη νομότυπη έκδοση των χρηματικών ενταλμάτων 
πληρωμής κάθε δαπάνης. 

Η παρακολούθηση της πορείας του προϋπολογισμού 
εσόδων - εξόδων. 

Η παράσταση στις συνεδριάσεις του Διοικητικού Συμ¬ 
βουλίου, η σύνταξη των πρακτικών και των αποφάσεων, η 
υπογραφής τους, η κοινοποίησή τους όπου πρέπει. 

Η τήρηση του αρχείου πρακτικών και αποφάσεων του 
Διοικητικού Συμβουλίου. 

Β. Αθλητική Υπηρεσία. 

Η ευθύνη για τη λειτουργία των αθλητικών εγκαταστά¬ 
σεων και την εφαρμογή των προγραμμάτων που υλοποι¬ 
ούνται στους χώρους αυτούς. 

Η μέριμνα για την αντιμετώπιση τυχόν ελλείψεων και 
την άρτια εμφάνιση των εγκαταστάσεων. 

Η ευθύνη για την εκπόνηση και την εφαρμογή αθλητι¬ 
κών προγραμμάτων που αφορούν ομαδικά και ατομικά 
αθλήματα καθώς επίσης και προγραμμάτων μαζικού και 
αγωνιστικού αθλητισμού (σχολικού, εξωσχολικού κ.λ.π). 

Η μελέτη και η παρακολούθηση του αποτελέσματος 
της εφαρμογής προγραμμάτων και εκδηλώσεων και η ει¬ 
σήγηση για τις απαιτούμενες βελτιώσεις, τροποποιήσεις 
ή αλλαγές. 

Η εισήγηση για τη δημιουργία νέων αθλητικών κέντρων 
και τον απαιτούμενο τεχνικό εξοπλισμό. 

Άρθρο 7ο (Ακροτελεύτιο). 

Με την απόφαση αυτή προκαλείται ετήσια δαπάνη σε 
βάρος των ιδίων πόρων και του προϋπολογισμού του 
Ν.Π.Δ.Δ «ΑΘΛΗΤΙΚΟΣ ΟΡΓΑΝΙΣΜΟΣ ΔΗΜΟΥ ΑΠΟΛΛΩ¬ 
ΝΟΣ», η οποία υπολογίζεται στο ύψος των (2.500.000) 
δραχμών. 


Η παρούσα απόφαση να δημοσιευθεί στην Εφημερίδα 
της Κυβερνήσεως. 

Τρίπολη, 17 Μάίου 2001 
Ο Γενικός Γραμματέας Περιφέρειας 
ΑΝΤΩΝΙΟΣ ΜΑΤΣΙΓΚΟΣ 

-Φ- 

( 8 ) 

Χορήγηση άδειας ασκήσεως επαγγέλματος Κοινών. Λει¬ 
τουργού στην Ζωή Μακρή του Παν/τη, κάτοικο Πα- 
τρών. 

Ο ΝΟΜΑΡΧΗΣ ΑΧΑΪΑΣ 

Με την 3455/2001 απόφασητου Νομάρχη, χορηγήθηκε 
στην κοινωνική λειτουργό Ζωή Μακρή του Παν/τη, κάτοι¬ 
κο Πατρών, άδεια ασκήσεως επαγγέλματος Κοινών. Λει¬ 
τουργού. 

Με εντολή Νομάρχη 

Η Διευθύντρια 
Π. ΧΡΟΝΟΠΟΥΛΟΥ 

-Φ- 

ΔΙΟΡΘΩΣΕΙΣ ΣΦΑΛΜΑΤΩΝ 

(9) 

Στην οικ. 1759/ΤΠ 33.1/15.2.2001 Απόφαση Υφυπουρ¬ 
γού ΠΕ.ΧΩ.Δ.Ε. που δημοσιεύτηκε στο ΦΕΚ/209/Β/ 
2.3.2001, όσον αφορά το Δημοτικό Διαμέρισμα Μεγ. Βάλ¬ 
του αντί του εσφαλμένου «. Σκάλας Αθανά¬ 
σιος.» τίθεται το ορθό «.Σκάζας Αθανάσιος 

του Κων/νου,.». 

(Από το Υπουργείο Περ/ντος, Χωρ. & Δημ. Έργων) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 








